Sanikkaiset

Sanikkaiset (Pteridophyta) ovat siemenkasvien ohella toinen putkilokasvien alakuntaan kuuluvista kaarista. Sanikkaiset ovat vanhimpia ja kehitystasoltaan matalimpia putkilokasveja. Ensimmäiset sanikkaiset olivat kortteita ja liekoja, jotka ilmestyivät devonikauden alussa noin 400 miljoonaa vuotta sitten. Niillä ei ole kukkia, mutta lieoilla ja kortteilla on kukintoa muistuttava itiötähkä. Kivihiilikauden kasvistosta valtaosa muodostui sanikkaisista ja kivihiili koostuu lähinnä niiden jäänteistä.

Sanikkaiset ovat itiökasveja. Niillä on selvä sukupolvenvuorottelu; suvullinen polvi on haploidinen alkeisvarsikko, pieni vihertävä levy, joka kiinnittyy alustaansa juurtumahapsillaan. Sen pinnalla ovat siittiö- ja munasolupesäkkeet. Siittiöt uivat alkeisvarsikon pinnalla kosteuden turvin munasolujen luo, ja hedelmöittyneestä munasolusta kehittyy varsinainen sanikkainen. Se tuottaa aikanaan itiöitä, joista kasvaa suvuttomasti uusia alkeisvarsikkoja.

 Luokittelu 

Sanikkaisia pidetään taksonomisesti epäyhtenäisenä ryhmänä. Sanikkaisiksi kutsutut kasvit, liekomaiset, kortteet ja saniaiset, jaetaan kuuteen luokkaan: Taksonomian lähde liekomaisia lukuun ottamatta: Smith, A., et al: A classification for extant ferns. (pdf) 
 Lycopodiopsida
 Isoetopsida
 Psilotopsida
 Equisetopsida
 Marattiopsida
 Pteridopsida (Polypodiopsida)

Saniaisia ja kortteita on aiemmin pidetty erillisinä ryhminä, mutta esitetyssä luokituksessa kortteet sijoittuvat saniaisten sisälle käärmeenkielisaniaisten ja varsinaisten saniaisten ryhmien väliin. Marattiopsida-luokkaa lukuun ottamatta kaikkien luokkien kasveja esiintyy myös Suomessa.

 Vaihtoehtoinen luokittelu 
Aiemmin sanikkaiset on jaettu alakaariin:
 Saniaiset (Pteridophytina), yli 10 000 lajia
 Haarusanikkaiset (Psilophytina), 14–15 lajia
 Liekomaiset (Lycopodiophytina), 1 323 lajia
 Kortemaiset (Sphenophytina), 16 lajia
Ryhmiä on pidetty myös itsenäisinä kaarina, jolloin niiden tieteellisen nimen päätteenä on -phyta.

 Sanikkaisheimoja ja -sukuja 
Tässä esitetään sanikkaisten luokista, lahkoista, heimoista ja suvuista epätäydellinen katsaus, joka sisältää kaikki Pohjoismaissa esiintyvät sanikkaiset. (suomenkieliset nimet )

 Kladi Luokka Lahko Heimo Sukuja Lycopodiophyta  Liekomaiset Lycopodiopsida Lycopodiales Lycopodiaceae – liekokasvit Diphasiastrum – suomulieot eli keltalieot Huperzia – ketunlieot Lycopodiella – konnanlieot Lycopodium – tähkälieot eli riidenlieot Isoëtopsida Isoëtales Isoëtaceae – lahnanruohokasvit Isoëtes – lahnanruohot Selaginellales Selaginellaceae – mähkäkasvit Selaginella – mähkät Monilophyta  Saniaiset Psilotopsida Ophioglossales Ophioglossaceae – käärmeenkielikasvit Botrychium – niittynoidanlukot eli noidanlukot Ophioglossum – käärmeenkielet Psilotales Psilotaceae – haarusanikkaiskasvit Psilotum – haarusanikkaiset Equisetopsida Equisetales Equisetaceae – kortekasvit Equisetum – kortteet Marattiopsida Marattiales Marattiaceae Marattia Pteridopsida (Polypodiopsida) Osmundales Osmundaceae – kuningassaniaiskasvit Osmunda – kuningassaniaiset Hymenophyllales Hymenophyllaceae – sammalsaniaiskasvit Hymenophyllum – sammalsaniaiset Trichomanes – harjassaniaiset Gleicheniales Gleicheniaceae Dicranopteris – aurinkosaniaiset Schizaeales Schizaeaceae Schizaea Salviniales Marsileaceae – ormiokasvit Marsilea – apilasaniaiset Pilularia – ormiot Salviniaceae – kellussaniaiskasvit Azolla – limaskasaniaiset Salvinia – kellusaniaiset Cyatheales Cyatheaceae – saniaispuukasvit Cyathea – saniaispuut Polypodiales Aspleniaceae – raunioiskasvit Asplenium – raunioiset Blechnaceae – kampasaniaiskasvit Blechnum – kampasaniaiset Dennstaedtiaceae – tesmasaniaiskasvit Dennstaedtia – tesmasaniaiset Pteridium – sananjalat Dryopteridaceae – alvejuurikasvit Dryopteris – alvejuuret Polystichum – härkylät Onocleaceae – helmisaniaiskasvit Matteuccia – kotkansiivet Onoclea – helmisaniaiset Polypodiaceae – kallioimarrekasvit Platycerium – sarvisaniaiset Polypodium – kallioimarteet Pteridaceae – sanikkakasvit Cryptogramma – liesut Adiantum – adiantumit Thelypteridaceae – sysi-imarrekasvit eli nevaimarrekasvit Phegopteris – palleimarteet eli korpi-imarteet Thelypteris – sysi-imarteet eli nevaimarteet Athyriaceae – hiirenporraskasvit Athyrium – hiirenportaat Diplazium – myyränportaat Cystopteridaceae – loikkokasvitCystopteris – loikot Gymnocarpium – pikkuimarteet eli metsäimarteetWoodsiaceae – kiviyrttikasvit Woodsia – kiviyrtit

 Katso myös 
 Luettelo Suomen sanikkaisista

 Lähteet 

*
Luokka:Seulonnan keskeiset artikkelit